2012.gada 13. martā Noteikumi Nr.171

Rīgā (prot. Nr.14 15.§)

**Grozījumi Ministru kabineta 2009.gada 15.decembra noteikumos Nr.1474 "Tehnisko palīglīdzekļu noteikumi"**

Izdoti saskaņā ar   
Sociālo pakalpojumu un sociālās

palīdzības likuma   
13.panta 2.4 daļu,   
13.1 panta otro daļu un   
25.panta otro un trešo daļu

Izdarīt Ministru kabineta 2009.gada 15.decembra noteikumos Nr.1474 "Tehnisko palīglīdzekļu noteikumi" (Latvijas Vēstnesis, 2009, 203.nr.) šādus grozījumus:

1. Papildināt noteikumus ar 2.1 punktu šādā redakcijā:

''2.1Centrs izsniedz personām tehniskos palīglīdzekļus vai organizē teh­nisko palīglīdzekļu pakalpojumu saņemšanu pie citiem pakalpojumu snie­dzējiem, tai skaitā apmaksā tehniskā palīglīdzekļa iegādes izdevumus atbilstoši valsts paredzētajam finansējuma apmēram, ja persona pati izvēlējusies tehnisko palīglīdzekli. Ja persona pati izvēlējusies tehnisko palīglīdzekli, bet attiecīgā tehniskā palīglīdzekļa pakalpojuma cena pārsniedz valsts paredzēto finansējuma apmēru, attiecīgā persona nodrošina līdzmaksājumu (turpmāk – līdzmaksājums) atbil­stoši šo noteikumu 25.punktā minētajiem nosacījumiem.''

2. Izteikt 3.punktu šādā redakcijā:

"3. Centrs, sniedzot tehnisko palīglīdzekļu pakalpojumu:

3.1. ir valsts informācijas sistēmas "No valsts budžeta līdzekļiem finansējamo tehnisko palīglīdzekļu lietotāju reģistrs" (turpmāk – datubāze) pārzinis;

3.2. saņem un ievada datubāzē ziņas par personām, kurām nepieciešams tehnisko palīglīdzekļu pakalpojums;

3.3. pieņem lēmumu par valsts finansēto tehnisko palīglīdzekļu piešķir­šanu un ievada datubāzē ziņas par personām, kuras saņēmušas valsts finansētos tehniskos palīglīdzekļus;

3.4. izgatavo, pielāgo un nodod personām īpašumā vai patapinājumā tehniskos palīglīdzekļus;

3.5. nodrošina patapināto tehnisko palīglīdzekļu pēcgarantijas apkopi un remontu, izņemot gadījumus, kad persona tehnisko palīglīdzekli iegādājusies, veicot līdzmaksājumu;

3.6. sadarbojas ar valsts un pašvaldību institūcijām, pašvaldību sociāla­jiem dienestiem, privātpersonām un nevalstiskajām organizācijām;

3.7. izveido klientu nevalstisko organizāciju un nozares profesionālo orga­nizāciju pārstāvju padomi;

3.8. nodrošina informācijas apmaiņu ar citiem tehnisko palīglīdzekļu pakalpojumu sniedzējiem, izmantojot datubāzē iekļautās ziņas;

3.9. iesniedz Labklājības ministrijā pārskatus par sniegtajiem pakalpo­jumiem saskaņā ar šo noteikumu 2.punktā minēto līgumu;

3.10. ja nepieciešams, organizē tehnisko palīglīdzekļu vai tehnisko palīg­līdzekļu pakalpojumu iepirkumus, atlasa pakalpojumu sniedzējus, kuri per­sonām sniedz tehnisko palīglīdzekļu pakalpojumu, veicot līdzmaksājumu, kā arī slēdz līgumus ar šiem pakalpojumu sniedzējiem par tehnisko palīglīdzekļu pakalpo­jumu nodrošināšanu;

3.11. atbilstoši normatīvajiem aktiem sauszemes transportlīdzekļu īpaš­nieku civiltiesiskās atbildības obligātās apdrošināšanas  jomā organizē valsts budžeta līdzekļu atgūšanu no apdrošinātājiem par tehniskajiem palīglīdzekļiem, kuri personām piešķirti sakarā ar ceļu satiksmes negadījumiem."

3. Izteikt 5.punktu šādā redakcijā:

"5. Lai pieteiktos šo noteikumu 2.pielikumā minētā tehniskā palīglīdzekļa saņemšanai, persona centrā iesniedz, nosūta elektroniski atbilstoši normatīvajiem aktiem par elektronisko do­kumentu noformēšanu vai pa pastu:

5.1. iesniegumu tehniskā palīglīdzekļa saņemšanai. Iesniegumā norāda:

5.1.1. vārdu, uzvārdu, personas kodu, dzīvesvietas adresi, tālruņa numuru, e-pasta adresi (ja ir), invaliditāti (ja ir), kā arī nepieciešamā tehniskā palīg­līdzekļa veidu un izmantošanas mērķi. Ja tehniskais palīglīdzeklis nepie­ciešams bērnam vai personai, kura ir atzīta par rīcībnespējīgu, personas liku­miskais pārstāvis iesniegumā papildus šajā apakšpunktā minētajām ziņām norāda arī savus personas datus un pievieno pārstāvības tiesības apliecinoša dokumenta kopiju. Ja zināms, ka tehnisko palīglīdzekli saņems cita persona, nevis iesnieguma iesniedzējs, iesniegumā norāda šīs personas vārdu, uzvārdu un personas kodu;

5.1.2. informāciju par to, vai nepieciešamība pēc tehniskā palīglīdzekļa saistīta ar ceļu satiksmes negadījumu, nelaimes gadījumu darbā vai arodslimību un vai personas veselība ir bijusi apdrošināta;

5.1.3. informāciju par to, vai persona vēlas saņemt tehniskā palīglīdzekļa pa­kalpojumu centrā vai pie cita tehnisko palīglīdzekļu pakalpojumu sniedzēja, veicot līdzmaksājumu un iegādājoties tehnisko palīglīdzekli īpašumā;

5.2. ārstējošā ārsta, ergoterapeita vai – šo noteikumu 2.pielikumā minētajos gadījumos – funkcionālā speciālista atzinumu tehniskā palīglīdzekļa saņem­šanai atbilstoši normatīvajiem aktiem par ārstniecības iestāžu medicīniskās un uzskaites dokumentācijas lietvedības kārtību;

5.3. stacionārā vai ambulatorā pacienta medicīniskās kartes izrakstu vai stacionārā pacienta medicīniskās kartes 1.ieliekamo lapu ar epikrīzi atbilstoši nor­matīvajiem aktiem par ārstniecības iestāžu medicīniskās un uzskaites do­kumentācijas lietvedības kārtību, kas izsniegta ne vēlāk kā sešus mēnešus pirms dokumentu iesniegšanas centrā, ja persona piesakās tehniskā palīglīdzekļa saņemšanai steidzamības kārtā atbilstoši šo noteikumu 13.1.apakšpunktam;

5.4. individuālo rehabilitācijas plānu, ja personai ar prognozējamu invaliditāti nepieciešamība pēc tehniskā palīglīdzekļa noteikta individuālajā rehabilitācijas plānā un ja persona piesakās tehniskā palīglīdzekļa saņemšanai steidzamības kārtā atbilstoši šo noteikumu 13.2.apakšpunktam.''

4. Papildināt noteikumus ar 5.1 punktu šādā redakcijā:

"5.1 Ja persona piesakās tehniskā palīglīdzekļa saņemšanai steidzamības kārtā atbilstoši šo noteikumu 13.5.apakšpunktam, centrā papildus iesniedz šādus doku­mentus vai norāda šādu informāciju:

5.11. izglītības iestādes apliecinājumu, ka persona apgūst attie­cīgu izglī­tības programmu konkrētajā izglītības iestādē un personai tehniskais palīg­līdzeklis nepieciešams izglītības ieguves procesā;

5.12. darba devēja apliecinājumu, ka persona ir darba ņēmējs pie attiecīgā darba devēja, ja personai tehniskais palīglīdzeklis nepieciešams darba pienākumu veikšanai;

5.13.norāda nodokļu maksātāja reģistrācijas numuru un komersanta firmu vai nodokļu maksātāja reģistrācijas numuru personām, kas veic individuālo darbu vai saimniecisko darbību, ja tehniskais palīglīdzeklis nepieciešams attie­cīgās saimnieciskās darbības veikšanai."

5. Izteikt 6.punktu šādā redakcijā:

"6. Pamatojoties uz saņemto informāciju, centrs 20 darbdienu laikā pie­ņem vienu no šādiem lēmumiem:

6.1. par tehniskā palīglīdzekļa pakalpojuma piešķiršanu un tehniskā palīglīdzekļa nodošanu patapinājumā vai īpašumā, papildus norādot, ja persona tehnisko palīglīdzekli vēlas iegādāties, veicot līdzmaksājumu, un reģistrē per­sonu datubāzē attiecīgā veida tehniskā palīglīdzekļa saņemšanai;

6.2. par personas uzņemšanu rindā tehniskā palīglīdzekļa saņemšanai un reģistrē personu datubāzē;

6.3. par atteikumu piešķirt personai tehnisko palīglīdzekli vai atteikumu personai saņemt tehnisko palīglīdzekli, veicot līdzmaksājumu, ja:

6.3.1. iesniegtie dokumenti arī pēc precizējošas informācijas saņemšanas vai personas statuss neatbilst šajos noteikumos minētajām prasībām;

6.3.2. nav beidzies šo noteikumu 2.pielikumā minētais termiņš, pēc kura beigām personu var atkārtoti uzņemt rindā pēc tehniskā palīglīdzekļa, izņemot šo noteikumu 6.2 punktā minētās personas;

6.3.3. saskaņā ar centra speciālistu vai funkcionēšanas novērtēšanas komi­sijas atzinumu tehniskais palīglīdzeklis personai nav atbilstošs;

6.3.4. persona nav atdevusi kādu no iepriekš saņemtajiem tehniskajiem palīglīdzekļiem līgumā noteiktajā termiņā;

6.3.5. persona pieprasīto tehnisko palīglīdzekli (ar vienādu *ISO* kodu) centrā jau ir patapinājusi un ir spēkā patapinājuma līgums, izņemot šo notei­kumu 2.pielikuma 99., 100., 101., 102., 103., 104., 105., 106., 107., 108., 109., 110., 111., 112., 113., 114., 115., 116., 117., 118., 119. un 120.punktā, kā arī 122., 123. un 124.punktā minēto personīgās pārvietošanās palīglīdzekli;

6.3.6. persona pieprasījusi vairākus tehniskos palīglīdzekļus, kas līdzīgā veidā kompensē vienus un tos pašus funkcionālos traucējumus;

6.4. par tehniskā palīglīdzekļa piešķiršanas atlikšanu atbilstoši funkcionē­šanas novērtēšanas komisijas atzinumam."

6. Papildināt noteikumus ar 6.1, 6.2  un 6.3 punktu šādā redakcijā:

''6.1 Personu var atkārtoti uzņemt rindā tehniskā palīglīdzekļa saņemšanai, ja:

6.11. ir beidzies šo noteikumu 2.pielikumā minētais termiņš, pēc kura personu var atkārtoti uzņemt rindā tehniskā palīglīdzekļa saņemšanai;

6.12. ir mainījies personas funkcionālo traucējumu veids un smaguma pakāpe, tāpēc iepriekš izsniegtais tehniskais palīglīdzeklis ir kļuvis nepie­mērots turpmākai lietošanai;

6.13. tehniskais palīglīdzeklis nolietojuma dēļ ir kļuvis lietošanai ne­derīgs, izņemot gadījumu, ja centra veiktajā tehniskajā ekspertīzē ir konstatēts, ka izsniegtais tehniskais palīglīdzeklis ir tīši bojāts;

6.14. personai mainījušies antropometriskie rādītāji, tāpēc iepriekš izsniegtais tehniskais palīglīdzeklis ir kļuvis nepiemērots turpmākai lietošanai. Ja personai nepieciešami šo noteikumu 2.pielikuma 52., 53., 54., 55., 56. un 57.punktā minētie tehniskie palīglīdzekļi, tā rindā tiek uzņemta ne agrāk kā sešus mēnešus pēc iepriekš izsniegtā tehniskā palīglīdzekļa saņemšanas;

6.15. tehniskais palīglīdzeklis pazaudēts vai nozagts un persona iesniedz pamatotu informāciju, ka notikušajā nav vainojama.

6.2 Iegādāties tehnisko palīglīdzekli īpašumā, veicot līdzmaksājumu, sešu mēnešu laikā pēc tam, kad pieņemts lēmums par tehniskā palīglīdzekļa piešķiršanu, var persona, kurai nepieciešams šo noteikumu 2.pielikuma 109., 110., 111., 112., 113. un 114.punktā minētais tehniskais palīglīdzeklis, ja tai ir bijis piešķirts kāds no šo noteikumu 2.pielikuma 109., 110., 111., 112., 113. un 114.punktā minētajiem tehniskajiem palīglīdzekļiem un persona to lietojusi ne mazāk kā trīs gadus.

6.3 Ja šo noteikumu 6.2 punktā minētā persona iegādājusies tehnisko palīglīdzekli, veicot līdzmaksājumu, to var uzņemt rindā tehniskā palīglīdzekļa saņemšanai atkārtoti, ja no tehniskā palīglīdzekļa saņemšanas pagājuši ne mazāk kā septiņi gadi."

7. Izteikt 8. un 9.punktu šādā redakcijā:

"8. Ja pieņemts lēmums par tehniskā palīglīdzekļa piešķir­šanu vai ir pienākusi personas rinda tehniskā palīglīdzekļa saņemšanai, centrs nosūta personai uzaicinājumu saņemt tehnisko palīglīdzekli, tehniskā palīglīdzekļa pakalpojumu vai informāciju par pakal­pojumu sniedzējiem personām, kas tehniskos palīglīdzekļus vēlas saņemt, veicot līdzmaksājumu. Uzai­cinājumā norāda tehnisko palīglīdzekļu pakalpojuma sniedzēju (turpmāk – pakalpojuma sniedzējs) un vietu, kurā personai jāierodas saņemt tehnisko palīglīdzekli vai tehniskā palīglīdzekļa pakalpojumu. Ja mēneša laikā pēc uzaicinājuma nosūtīšanas persona vai tās likumiskais pārstāvis, nebrīdinot par ne­ierašanās iemesliem, neierodas saņemt tehnisko palīglīdzekli vai tehniskā palīglīdzekļa pakalpojumu, centrs personai nosūta atkārtotu uzaicinājumu.

9. Centrs pieņem lēmumu par atteikumu piešķirt personai tehnisko palīg­līdzekli un svītro personu no attiecīgā veida tehnisko palīglīdzekļu rindas, ja divu nedēļu laikā pēc centra otrreizēja uzaicinājuma persona vai tās likumiskais pārstāvis, nebrīdinot centru par neierašanās iemesliem, neierodas saņemt tehnisko palīglīdzekli, tehniskā palīglīdzekļa pakalpojumu vai informāciju par pakal­pojuma sniedzējiem per­sonām, kas tehniskos palīglīdzekļus vēlas saņemt, veicot līdzmaksājumu. Ja otrreizējā uzaicinājuma saņemšanas laikā persona ir ārstējusies ārstniecības iestādē, ko apliecina ārstniecības iestādes izsniegts dokuments, persona tiek atjaunota rindā, ja bija svītrota, un tiek nodrošināta ar tehnisko palīglīdzekli iespējami ātrākā laikā."

8. Papildināt 11.punktu ar otro teikumu šādā redakcijā:

''Lai noteiktu individuāli piemērotu tehnisko palīglīdzekli un saņemtu šo noteikumu 2.pielikuma 84., 89., 90., 93., 94., 95., 97., 98., 99., 100., 101., 102., 103., 104., 105., 106., 107., 108., 109., 110., 111., 112., 113., 114., 115., 116., 117., 118., 119., 120., 121., 122., 123. un 124.punktā minētos tehniskos palīg­līdzekļus, personai jāierodas centrā vai pie cita pakalpojuma sniedzēja perso­nīgi."

9. Izteikt 12. un 13.punktu šādā redakcijā:

"12. Ja persona sava funkcionālā stāvokļa dēļ nevar ierasties pie šo notei­kumu 8.punktā minētā pakalpojuma sniedzēja, lai saņemtu rūpnieciski izga­tavotu tehnisko palīglīdzekli vai tehniskā palīglīdzekļa pakalpojumu, un ja šo noteikumu 5.1.apakšpunktā minētajā iesniegumā nav norādīta cita persona izgatavotā vai pielāgotā tehniskā palīglīdzekļa saņemšanai, personai ir tiesības pieprasīt mājas vizīti, informējot par to centru vai attiecīgo pakalpojuma sniedzēju un samaksājot atbilstoši centra maksas pakalpojumu cenrādim, kas saskaņots ar Labklājības ministriju. Ja persona saņem tehnisko palīglīdzekli vai tehniskā palīglīdzekļa pakalpojumu, veicot līdzmaksājumu, tā vienojas ar pakalpojuma sniedzēju par tehniskā palīglīdzekļa piegādi.

13. Tehnisko palīglīdzekli steidzamības kārtā ir tiesības saņemt:

13.1. personām ar pirmreizējiem funkcionāliem traucējumiem;

13.2. personām ar prognozējamu invaliditāti – individuālajā rehabilitācijas plānā paredzēto tehnisko palīglīdzekli, ja Veselības un darbspēju ekspertīzes ārstu valsts komisijas apstiprinātajā personas individuālajā rehabilitācijas plānā ir paredzēts, ka personai jāsaņem tehniskais palīglīdzeklis steidzamības kārtā;

13.3. bērniem;

13.4. grūtniecēm, kam antropometrisko rādītāju izmaiņu dēļ jānomaina iepriekš saņemtais tehniskais palīglīdzeklis;

13.5. nodarbinātām personām un personām, kuras apgūst izglītības pro­grammu, ja tehniskais palīglīdzeklis nepieciešams izglītības ieguves procesā vai darba pienākumu veikšanai, izņemot personīgās aprūpes un aizsardzības palīglīdzekļus, palīg­līdzekļus mājsaimniecībai, kā arī palīglīdzekļus telpu pielāgošanai."

10. Papildināt noteikumus ar 13.1, 13.2 un 13.3 punktu šādā redakcijā:

"13.1 Gada laikā persona var pieprasīt tehnisko palīglīdzekli steidzamības kārtā tikai vienā no šo noteikumu 13.punktā minētajiem gadījumiem.

13.2 Ja tehniskais palīglīdzeklis nepieciešams sportistam dalībai sacensībās, Latvijas Paralimpiskā komiteja dalībai sacensībās nepieciešamā tehniskā palīglīdzekļa veidu ar centru saskaņo ne vēlāk kā 12 mēnešus pirms dalības sacensībās.

13.3 Bērni, kas uzņemti rindā tehnisko palīglīdzekļu saņemšanai stei­dzamības kārtā, bet kļuvuši pilngadīgi, tehniskos palīglīdzekļus saņem stei­dzamības kārtā, ja rindā iestājušies vismaz sešus mēnešus līdz pilngadības sasnieg­šanai."

11. Svītrot 14.punktu.

12. Izteikt 17.5.apakšpunktu šādā redakcijā:

"17.5. slēdz līgumu ar personu. Līgumā norāda tehniskā palīglīdzekļa veidu, modeli, bilances vērtību, termiņu, pēc kura beigām personu var uzņemt rindā pēc jauna tehniskā palīglīdzekļa, un tehniskā palīglīdzekļa lietošanas nosa­cījumus. Ja persona tehnisko palīglīdzekli iegādājusies, veicot līdzmaksājumu, līgumā norāda tehniskā palīglīdzekļa veidu, modeli, ana­loga tehniskā palīglīdzekļa iepirkuma cenu atbilstoši šo noteikumu 25. un 25.1 pun­ktā  minētajiem nosacījumiem, bilances vērtību, tehniskā palīglīdzekļa izmantošanas ­noteikumus, tehniskā palīg­līdzekļa apkopes un remonta nosacījumus, līdzmaksājuma summu un tās samaksas kārtību."

13. Papildināt noteikumus ar 17.1 , 17.2 un 17.3 punktu šādā redakcijā:

"17.1 Pieprasot atlīdzināt valsts budžeta līdzekļus par tehniskajiem palīglīdzekļiem, kuri personām piešķirti sakarā ar ceļu satiksmes negadījumiem, patapinātā tehniskā palīglīdzekļa atlīdzināmo vērtību aprēķina pēc tehniskā palīglīdzekļa atdošanas par tehniskā palīglīdzekļa faktisko lietošanas ilgumu, izmantojot šādu formulu:

|  |  |  |
| --- | --- | --- |
| A = | V | × D, kur |
| Ld |

A – atlīdzināmā vērtība;

D – faktiskais palīglīdzekļa lietošanas ilgums (dienas);

V – tehniskā palīglīdzekļa bilances vērtība;

Ld – šo noteikumu 2.pielikuma 6.ailē norādītais termiņš (dienās).

17.2 Ja šo noteikumu 17.1punktā minētais tehniskā palīglīdzekļa lietošanas ilgums pārsniedz šo noteikumu 2.pielikuma 6.ailē norādīto termiņu, atlīdzināmā vērtība ir tehniskā palīglīdzekļa bilances vērtība tā izsniegšanas dienā.

17.3 Patapināto tehnisko palīglīdzekli, kas nav atbilstošs personas funk­cionā­lajām vajadzībām, persona var apmainīt centrā pret tās vajadzībām atbilstošu palīglīdzekli mēneša laikā no tehniskā palīglīdzekļa saņemšanas."

14. Aizstāt 18.punktā vārdus ''pakalpojumu sniedzējam'' ar vārdiem ''pakalpojuma sniedzējam''.

15. Papildināt noteikumus ar 18.1punktu šādā redakcijā:

"18.1 Ja patapinātā tehniskā palīglīdzekļa saņēmējs ir miris, viņa ģimenes locekļiem, mantiniekiem, aprūpētājiem, aizbildņiem vai citām personām, pie kurām atrodas tehniskais palīglīdzeklis, ir pienākums to atdot centram 30 dienu laikā pēc tehniskā palīglīdzekļa saņēmēja nāves."

16. Izteikt 20.punktu šādā redakcijā:

"20. Centrs izveido funkcionēšanas novērtēšanas komisiju. Minēto komisiju sasauc šādos gadījumos:

20.1. sarežģītos funkcionēšanas ierobežojumu gadījumos, nosakot teh­nisko palīglīdzekļu veidus, kuru piešķiršanai nepieciešams šīs komisijas atzinums;

20.2. ja personai mainījies funkcionālo traucējumu veids un smaguma pakāpe;

20.3. lai strīdu gadījumos panāktu vienošanos ar personu;

20.4. ja saskaņā ar personas iesniegumu nepieciešams mainīt tehniskā palīglīdzekļa veidu vai atlikt tehniskā palīglīdzekļa izsniegšanu."

17. Aizstāt 21.punktā vārdus ''pakalpojumu sniedzējam'' ar vārdiem ''pakalpojuma sniedzējam''.

18. Svītrot 24.punktā vārdus "vai attiecīgā pakalpojuma sniedzējs".

19. Izteikt 25.punktu šādā redakcijā:

"25. Ja šo noteikumu 6.2 punktā minētā persona pati vēlas izvēlēties tehnisko palīglīdzekli pie pakalpojuma sniedzēja, centrs apmaksā šo noteikumu 2.pielikumā iekļauta analoga tehniskā palīglīdzekļa iegādi atbilstoši attiecīgā gada iepirkuma cenai vai pēdējā šāda tehniskā palīglīdzekļa iepirkuma cenai, veicot samaksu pakalpojuma sniedzējam. Ja attiecīgā tehniskā palīglīdzekļa cena pārsniedz valsts paredzētā finansējuma apmēru, persona veic līdz­maksājumu. Līdzmaksājuma apmēru nosaka kā starpību starp šo noteikumu 2.pielikumā iekļauta analoga tehniskā palīglīdzekļa iepirkuma cenu attiecīgajā gadā un tehnisko palīglīdzekļu pakalpojuma sniedzēja noteikto tehniskā palīglīdzekļa cenu.''

20. Papildināt noteikumus ar 25.1 punktu šādā redakcijā:

"25.1 Ja personas, kas nav minētas šo noteikumu 6.2 punktā, vēlas saņemt paaugstinātas funkcionalitātes vai īpaši aprīkotu tehnisko palīglīdzekli, kas nav minēts šo noteikumu [2.](http://pro.nais.lv/naiser/text.cfm?Key=0101032009121501474#IntPNpielikum2.)pielikumā, no valsts budžeta līdzekļiem apmaksā šo noteikumu 2.pielikumā iekļauta analoga tehniskā palīglīdzekļa cenu, bet persona no saviem līdzekļiem sedz starpību, un šādā gadījumā tehniskais palīglīdzeklis tiek nodots personas īpašumā."

21. Izteikt 2.pielikumu šādā redakcijā:

''2.pielikums

Ministru kabineta

2009.gada  15.decembra

noteikumiem Nr.1474

**Tehniskie palīglīdzekļi**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Vispārīgā iepirkumu klasifikatora (CPV) kods | ISO kods/ identifikācijas numurs | Tehnisko palīglīdzekļu grupa un apakšgrupa | Nodošanas veids (patapinājumā vai īpašumā) | Laiks, pēc kura beigām persona var tikt uzņemta rindā pēc jauna tehniskā palīglīdzekļa (gadi) | Piezīmes |
| 1 | 2 | 3 | 4 | 5 | 6 | 7 |
|  |  | 04 | Personīgās medicīniskās aprūpes palīglīdzekļi | | | |
| 1. | 33196200–2 | 04 33 03 | Spilveni izgulējumu profilaksei | Īpašumā | 2 |  |
|  |  | 06 | Ortozes | | | |
| 2. | 33183000–6 | 06 03 03 | Krustu–zarnkaula ortozes | Īpašumā | 2 | Spinālās ortožu sistēmas ir savienojamu daļu kopums, lai koriģētu funkcionēšanas ierobežojumu. Spinālās ortožu sistēmas veidojis viens pakalpojuma sniedzējs, un tās var savienot ar jebkuru individuāli izgatavotu daļu, lai izveidotu dažādas spinālās ortožu sistēmas |
| 2.1. | 33183000–6 | 06 03 03 | – individuāli izgatavojamas krustu–zarnkaula ortozes |
| 2.2. | 33183000–6 | 06 03 03 | – rūpnieciski izgatavotas krustu–zarnkaula ortozes |
| 3. | 33183000–6 | 06 03 06 | Jostas–krustu ortozes | Īpašumā | 2 |
| 3.1. | 33183000–6 | 06 03 06 | – individuāli izgatavojamas jostas–krustu ortozes |
| 3.2. | 33183000–6 | 06 03 06 | – rūpnieciski izgatavotas jostas–krustu ortozes |
| 4. | 33183000–6 | 06 03 07 | Krūškurvja ortozes | Īpašumā | 2 |
| 4.1. | 33183000–6 | 06 03 07 | – individuāli izgatavojamas krūškurvja ortozes |
| 4.2. | 33183000–6 | 06 03 07 | – rūpnieciski izgatavotas krūškurvja ortozes |
| 5. | 33183000–6 | 06 03 08 | Krūšu–jostas ortozes | Īpašumā | 2 |
| 5.1. | 33183000–6 | 06 03 08 | – individuāli izgatavojamas krūšu–jostas ortozes |
| 5.2. | 33183000–6 | 06 03 08 | – rūpnieciski izgatavotas krūšu–jostas ortozes |
| 6. | 33183000–6 | 06 03 09 | Krūškurvja–jostas–krustu ortozes | Īpašumā | 2 |
| 6.1. | 33183000–6 | 06 03 09 | – individuāli izgatavojamas krūškurvja– jostas–krustu ortozes |
| 6.2. | 33183000–6 | 06 03 09 | – rūpnieciski izgatavotas krūškurvja–jostas–krustu ortozes |
| 6.3. | 33183000–6 | 06 03 09 | Šeno (*Cheneau*) tipa korsetes  – individuāli izgatavojamas krūškurvja– jostas–krustu ortozes |
| 7. | 33183000–6 | 06 03 12 | Kakla ortozes | Īpašumā | 2 |
| 7.1. | 33183000–6 | 06 03 12 | – individuāli izgatavojamas kakla ortozes |
| 7.2. | 33183000–6 | 06 03 12 | – rūpnieciski izgatavotas kakla ortozes |
| 8. | 33183000–6 | 06 03 15 | Kakla–krūškurvja ortozes | Īpašumā | 2 |
| 8.1. | 33183000–6 | 06 03 15 | – individuāli izgatavojamas kakla–krūškurvja ortozes |
| 8.2. | 33183000–6 | 06 03 15 | – rūpnieciski izgatavotas kakla–krūškurvja ortozes |
| 9. | 33183000–6 | 06 03 18 | Kakla–krūškurvja–jostas–krustu ortozes | Īpašumā | 2 |
| 9.1. | 33183000–6 | 06 03 18 | – individuāli izgatavojamas kakla–krūškurvja–jostas–krustu ortozes |
| 9.2. | 33183000–6 | 06 03 18 | – rūpnieciski izgatavotas kakla–krūškurvja–jostas–krustu ortozes |
| 10. | 33183000–6 | 06 03 21 | Galvas ortozes | Īpašumā | 2 |  |
| 10.1. | 33183000–6 | 06 03 21 | – individuāli izgatavojamas galvas ortozes |
| 10.2. | 33183000–6 | 06 03 21 | – rūpnieciski izgatavotas galvas ortozes |
| 11. | 33183000–6 | 06 04 03 | Vēdera muskulatūras atbalsta ortozes, izņemot pirmsdzemdību un pēcdzemdību ortozes | Īpašumā | 2 |
| 11.1. | 33183000–6 | 06 04 03 | – individuāli izgatavojamas vēdera muskulatūras atbalsta ortozes |
| 11.2. | 33183000–6 | 06 04 03 | – rūpnieciski izgatavotas vēdera muskulatūras atbalsta ortozes |

|  |  |  |  |  |  |  |
| --- | --- | --- | --- | --- | --- | --- |
| 12. | 33183000–6 | 06 04 06 | Trūces bandāžas | Īpašumā | 2 |  |
| 12.1. | 33183000–6 | 06 04 06 | – individuāli izgatavojamas trūces bandāžas |
| 12.2. | 33183000–6 | 06 04 06 | – rūpnieciski izgatavotas trūces bandāžas |
| 13. | 33183000–6 | 06 06 03 | Pirksta ortozes | Īpašumā | 2 | Augšējās ekstremitātes ortožu sistēmas ir savienojamu daļu kopums, lai koriģētu funkcionēšanas ie­robežojumu. Augšējās ekstremitātes ortožu sistēmas veidojis viens pakalpojuma sniedzējs, un tās var savienot ar jebkuru individuāli izgatavotu daļu, lai izveidotu dažādas augšējās ekstremitātes ortožu sistēmas |
| 13.1. | 33183000–6 | 06 06 03 | – individuāli izgatavojamas pirksta ortozes |
| 13.2. | 33183000–6 | 06 06 03 | – rūpnieciski izgatavotas pirksta ortozes |
| 14. | 33183000–6 | 06 06 06 | Plaukstas ortozes | Īpašumā | 2 |
| 14.1. | 33183000–6 | 06 06 06 | – individuāli izgatavojamas plaukstas ortozes |
| 14.2. | 33183000–6 | 06 06 06 | – rūpnieciski izgatavotas plaukstas ortozes |
| 15. | 33183000–6 | 06 06 12 | Plaukstas locītavas–plaukstas ortozes | Īpašumā | 2 |
| 15.1. | 33183000–6 | 06 06 12 | – individuāli izgatavojamas plaukstas locītavas–plaukstas ortozes |
| 15.2. | 33183000–6 | 06 06 12 | – rūpnieciski izgatavotas plaukstas locītavas–plaukstas ortozes |

|  |  |  |  |  |  |  |
| --- | --- | --- | --- | --- | --- | --- |
| 16. | 33183000–6 | 06 06 13 | Plaukstas locītavas–plaukstas–pirksta ortozes | Īpašumā | 2 |  |
| 16.1. | 33183000–6 | 06 06 13 | – individuāli izgatavojamas plaukstas locītavas–plaukstas–pirksta ortozes |
| 16.2. | 33183000–6 | 06 06 13 | – rūpnieciski izgatavotas plaukstas locītavas–plaukstas–pirksta ortozes |
| 17. | 33183000–6 | 06 06 15 | Elkoņa ortozes | Īpašumā | 2 |
| 17.1. | 33183000–6 | 06 06 15 | – individuāli izgatavojamas elkoņa ortozes |
| 17.2. | 33183000–6 | 06 06 15 | – rūpnieciski izgatavotas elkoņa ortozes |
| 18. | 33183000–6 | 06 06 19 | Elkoņa–apakšdelma–plaukstas ortozes | Īpašumā | 2 |
| 18.1. | 33183000–6 | 06 06 19 | – individuāli izgatavojamas elkoņa–apakšdelma–plaukstas ortozes |
| 18.2. | 33183000–6 | 06 06 19 | – rūpnieciski izgatavotas elkoņa–apakšdelma–plaukstas ortozes |
| 19. | 33183000–6 | 06 06 21 | Pleca ortozes | Īpašumā | 2 |
| 19.1. | 33183000–6 | 06 06 21 | – individuāli izgatavojamas pleca ortozes |

|  |  |  |  |  |  |  |
| --- | --- | --- | --- | --- | --- | --- |
| 19.2. | 33183000–6 | 06 06 21 | – rūpnieciski izgatavotas pleca ortozes |  |  |  |
| 20. | 33183000–6 | 06 06 24 | Pleca–elkoņa ortozes | Īpašumā | 2 |
| 20.1. | 33183000–6 | 06 06 24 | – individuāli izgatavojamas pleca–elkoņa ortozes |
| 20.2. | 33183000–6 | 06 06 24 | – rūpnieciski izgatavotas pleca–elkoņa ortozes |
| 21. | 33183000–6 | 06 06 30 | Pleca–elkoņa–plaukstas locītavas–plaukstas ortozes | Īpašumā | 2 |
| 21.1. | 33183000–6 | 06 06 30 | – individuāli izgatavojamas pleca–elkoņa–plaukstas locītavas–plaukstas ortozes |
| 21.2. | 33183000–6 | 06 06 30 | – rūpnieciski izgatavotas pleca–elkoņa–plaukstas locītavas–plaukstas ortozes |
| 21.3. | 33183000–6 | 06 06 39 | Pleca locītava |
| 21.4. | 33183000–6 | 06 06 36 | Elkoņa locītava |
| 21.5. | 33183000–6 | 06 06 33 | Plaukstas locītava |
| 22. | 33183000–6 | 06 12 03 | Pēdas ortozes, izņemot ieliekamās zolītes un apavu ieliktņus | Īpašumā | 2 | Apakšējās ekstremitātes ortožu sistēmas ir savienojamu daļu kopums, lai koriģētu funkcionēšanas ie­robežojumu. Apakšējās ekstremitātes ortožu sistēmas veidojis viens pakalpojuma sniedzējs, un tās var savienot ar jebkuru individuāli izgatavotu daļu, lai izveidotu dažādas apakšējās ekstremitātes ortožu sistēmas |
| 22.1. | 33183000–6 | 06 12 03 | – individuāli izgatavojamas pēdas ortozes, izņemot ieliekamās zolītes un apavu ieliktņus |
| 22.2. | 33183000–6 | 06 12 03 | – rūpnieciski izgatavotas pēdas ortozes, izņemot ieliekamās zolītes un apavu ieliktņus |
| 23. | 33183000–6 | 06 12 06 | Potītes–pēdas ortozes, ieskaitot abdukcijas ortozes | Īpašumā | 2 |
| 23.1. | 33183000–6 | 06 12 06 | – individuāli izgatavojamas potītes–pēdas ortozes |
| 23.2. | 33183000–6 | 06 12 06 | – rūpnieciski izgatavotas potītes–pēdas ortozes |
| 23.3. | 33183000–6 | 06 12 06 | Greizās pēdas abdukcijas ortozes (Denisa-Braunatipa) |
| 23.4. | 33183000–6 | 06 12 06 | Greizās pēdas abdukcijas ortozes (Denisa-Braunatipa) izaugšanas korekcija (apavu nomaiņa) |
| 24. | 33183000–6 | 06 12 09 | Ceļa ortozes | Īpašumā | 2 |
| 24.1. | 33183000–6 | 06 12 09 | – individuāli izgatavojamas ceļa ortozes |
| 24.2. | 33183000–6 | 06 12 09 | – rūpnieciski izgatavotas ceļa ortozes |
| 25. | 33183000–6 | 06 12 12 | Ceļa–potītes–pēdas ortozes | Īpašumā | 2 |
| 25.1. | 33183000–6 | 06 12 12 | – individuāli izgatavojamas ceļa–potītes–pēdas ortozes |
| 25.2. | 33183000–6 | 06 12 12 | – rūpnieciski izgatavotas ceļa–potītes–pēdas ortozes |
| 26. | 33183000–6 | 06 12 15 | Gūžas ortozes, ieskaitot abdukcijas ortozes | Īpašumā | 2 |
| 26.1. | 33183000–6 | 06 12 15 | – individuāli izgatavojamas gūžas ortozes, ieskaitot abdukcijas ortozes |
| 26.2. | 33183000–6 | 06 12 15 | – rūpnieciski izgatavotas gūžas ortozes, ieskaitot abdukcijas ortozes |
| 27. | 33183000–6 | 06 12 16 | Gūžas–ceļa ortozes | Īpašumā | 2 |
| 27.1. | 33183000–6 | 06 12 16 | – individuāli izgatavojamas gūžas–ceļa ortozes |
| 27.2. | 33183000–6 | 06 12 16 | – rūpnieciski izgatavotas gūžas–ceļa ortozes |
| 28. | 33183000–6 | 06 12 18 | Gūžas–ceļa–potītes–pēdas ortozes | Īpašumā | 2 |
| 28.1. | 33183000–6 | 06 12 18 | – individuāli izgatavojamas gūžas–ceļa– potītes–pēdas ortozes |
| 28.2. | 33183000–6 | 06 12 18 | – rūpnieciski izgatavotas gūžas–ceļa–potītes–pēdas ortozes |
| 28.3. | 33183000–6 | 06 12 27 | Gūžas locītava |
| 28.4. | 33183000–6 | 06 12 24 | Ceļa locītava |
| 28.5. | 33183000–6 | 06 12 21 | Potītes locītava |
|  |  | 06 | Protēzes |  | | |
| 29. | 33184000–3 | 06 18 03 | Daļējas plaukstas protēzes, ieskaitot pirkstu protēzes | Īpašumā | 3 | Augšējās ekstremitātes protēžu sistēmas ir savienojamu daļu kopums vai to daļu aizstāšana, ko veidojis viens pakalpojuma sniedzējs un ko var savienot ar jebkuru individuāli izgatavotu daļu, lai izveidotu dažādas augšējās ekstremitātes protēžu sistēmas. Šajā grupā ietverti protēžu cimdi amputācijas stumbram un funkcionālie instrumenti, kas nav augšējās ekstremitātes protēžu sistēmas komponenti |
| 30. | 33184000–3 | 06 18 06 | Plaukstas locītavas protēzes | Īpašumā | 3 |
| 31. | 33184000–3 | 06 18 09 | Transradiālās (zemelkoņa) protēzes | Īpašumā | 3 |
| 32. | 33184000–3 | 06 18 12 | Elkoņa locītavas protēzes | Īpašumā | 3 |
| 33. | 33184000–3 | 06 18 15 | Transhumerālās (virselkoņa) protēzes | Īpašumā | 3 |
| 34. | 33184000–3 | 06 18 18 | Pleca locītavas protēzes | Īpašumā | 3 |
| 35. | 33184000–3 | 06 18 21 | Protēzes pēc pleca locītavas lāpstiņas un atslēgas kaula dezartikulācijas | Īpašumā | 3 |
| 36. | 33184000–3 | 06 18 24 | Plaukstas protēzes | Īpašumā | 3 |
| 37. | 33184000–3 | 06 18 25 | Sazaroti āķi | Īpašumā | 3 |
| 38. | 33184000–3 | 06 18 26 | Ierīces vai rīki plaukstas funkciju aizvietošanai | Īpašumā | 3 |
| 39. | 33184000–3 | 06 18 36 | Pleca vienības | Īpašumā | 3 |
| 40. | 33184000–3 | 06 18 39 | Ārējās locītavas augšējās ekstremitātes protēžu sistēmai | Īpašumā | 3 |
| 41. | 33184000–3 | 06 21 | Kosmētiskās augšējās ekstremitātes protēzes | Īpašumā | 3 |
| 42. | 33184000–3 | 06 24 03 | Daļējas pēdas protēzes, ieskaitot kāju pirkstu protēzes | Īpašumā | 3 | Apakšējās ekstremitātes protēžu sistēmas ir savienojamu daļu kopums vai to daļu aizvietošana, ko veidojis viens pakalpojuma sniedzējs un ko var savienot ar jebkuru individuāli izgatavotu daļu, lai izveidotu dažādas apakšējās ekstremitātes protēžu sistēmas. Šajā grupā ietvertas protēžu zeķes amputācijas stumbram un funkcionālie instrumenti, kas nav apakšējās ekstremitātes protēžu sistēmas komponenti |
| 43. | 33184000–3 | 06 24 06 | Potītes locītavas protēzes | Īpašumā | 3 |
| 44. | 33184000–3 | 06 24 09 | Transtibiālās (zemceļa) protēzes | Īpašumā | 3 |
| 45. | 33184000–3 | 06 24 12 | Ceļa locītavas protēzes | Īpašumā | 3 |
| 46. | 33184000–3 | 06 24 15 | Transfemorālās (virsceļa) protēzes | Īpašumā | 3 |
| 47. | 33184000–3 | 06 24 18 | Gūžas locītavas protēzes | Īpašumā | 3 |
| 48. | 33184000–3 | 06 24 21 | Hemipelvektomijas protēzes | Īpašumā | 3 |
| 49. | 33184000–3 | 06 24 37 | Ārējās locītavas apakšējās ekstremitātes protēžu sistēmām | Īpašumā | 3 |
| 50. | 33184000–3 | 06 24 48 | Pirmreizējās protēzes agrīnai amputētas apakšējās ekstremitātes mobilizācijai | Īpašumā | 1 |
| 51. | 33184400–7 | 06 30 18 | Krūšu protēzes | Īpašumā | 2 |  |
|  |  | 06 | Apavi |  | | |
| 52. | 33141740–9 | 06 33 03 | Rehabilitācijas/profilaktiskie gatavie ortopēdiskie apavi  (1 pāris – ziemas vai vasaras pēc klienta izvēles) | Īpašumā | 1 | Personām ar pēdu (t.sk. pirkstu) un (vai) potīšu deformācijām, kuru dēļ nav iespējams piemeklēt standarta apavus. Personas veic līdzmaksājumu. Trūcīgas personas un bērni atbrīvoti no līdzmaksājuma.  Pārējām personām centrs sedz 80 % no cenas |
| 53. | 33141740–9 | 06 33 03 | Terapeitiskie gatavie ortopēdiskie apavi (1 pāris, ziemas vai vasaras – pēc klienta izvēles) | Īpašumā | 1 | Personām ar smagām pēdu un (vai) potīšu deformācijām, kuru dēļ nav iespējams pielāgot standarta vai rehabilitācijas/profilaktiskos apavus, kā arī personām ar apakšējās ekstremitātes apasiņošanas, jušanas un kustību traucējumiem. Personas veic līdzmaksājumu. Trūcīgas personas un bērni atbrīvoti no līdzmaksājuma.  Pārējām personām centrs sedz 80 % no cenas |
| 54. | 33141740–9 | 06 33 06 | Individuāli klientam izgatavojami ortopēdiskie apavi | Īpašumā | 1 |  |
| 55. | 33141740–9 | 06 33 06 | Individuāli klientam ar apakšējās ekstremitātes saīsinājumu izgatavojami apavi | Īpašumā | 1 |  |
| 56. | 33141740–9 | 06 33 06 | Individuāli klientam ar izteiktām pēdas deformācijām vai ortozes lietotājam izgatavojami apavi | Īpašumā | 1 |  |
| 57. | 33141740–9 | 06 33 06 | Individuāli klientam ar pēdas amputāciju dažādos līmeņos izgatavojami apavi | Īpašumā | 1 |  |
|  |  | 09 | Personīgās aprūpes un aizsardzības palīglīdzekļi | | | |
| 58. | 33196200–2 | 09 09 03 | Palīglīdzekļi zeķu un bikšu uzvilkšanai | Īpašumā | 2 |  |
| 59. | 33196200–2 | 09 12 03 | Tualetes krēsli bez riteņiem | Īpašumā | 4 | Funkcionālā speciālista atzinums, izņemot šā pielikuma 61.punktā minētos tualetes/dušas krēslus bērniem |
| 60. | 33196200–2 | 09 12 03 | Tualetes krēsli ar riteņiem | Īpašumā | 4 |
| 61. | 33196200–2 | 09 12 03 | Tualetes/dušas krēsli | Īpašumā | 4 |
| 62. | 33196200–2 | 09 12 03 | Tualetes krēsli bērniem | Patapinājumā | 3 |
| 63. | 33196200–2 | 09 12 12 | Paaugstināti atsevišķi stāvoši tualetes sēdekļi | Īpašumā | 4 |
| 64. | 33196200–2 | 09 12 15 | Paaugstināti tualetes sēdekļi (nepiestiprinātie) | Īpašumā | 4 |
| 65. | 33196200–2 | 09 12 24 | Piemontējami tualetes rokturi un atzveltnes | Īpašumā | 5 |
| 66. | 33196200–2 | 09 12 25 | Atsevišķi esoši tualetes rokturi un atzveltnes | Īpašumā | 5 |
| 67. | 33196200–2 | 09 33 03 | Vannas/dušas krēsli | Īpašumā | 4 |
| 68. | 33196200–2 | 09 33 03 | Vannas krēsli bērniem | Patapinājumā | 3 |
| 69. | 33196200–2 | 09 33 03 | Dušas krēsli bez muguras balsta | Īpašumā | 4 |
| 70. | 33196200–2 | 09 33 03 | Dušas krēsli ar muguras balstu | Īpašumā | 4 |
| 71. | 33196200–2 | 09 33 03 | Vannas krēsli ar muguras balstu | Īpašumā | 4 |
| 72. | 33196200–2 | 09 33 03 | Vannas krēsli ar piesūcekņiem | Īpašumā | 4 |
| 73. | 33196200–2 | 09 33 03 | Vannas dēļi | Īpašumā | 4 |
| 74. | 33196200–2 | 09 33 03 | Vannas krēsli, pagriežami, ar muguras balstu | Īpašumā | 4 |
| 75. | 33196200–2 | 09 33 03 | Dušas krēsli, stiprināmi pie sienas | Īpašumā | 4 |
|  |  | 12 | Personīgie pārvietošanās palīglīdzekļi | | | |
| 76. | 33141710–0 | 12 03 06 | Elkoņa atbalsta kruķi bērniem | Patapinājumā | 2 |  |
| 77. | 33141710–0 | 12 03 12 | Paduses atbalsta kruķi bērniem | Patapinājumā | 2 |  |
| 78. | 33141710–0 | 12 03 12 | Paduses atbalsta kruķi (koka) bērniem | Patapinājumā | 2 |  |
| 79. | 33141710–0 | 12 03 12 | Paduses atbalsta kruķi (alumīnija) bērniem | Patapinājumā | 2 |  |
| 80. | 33141720–3 | 12 03 16 | Kvadripodi | Īpašumā | 2 |  |
| 81. | 33141720–3 | 12 06 03 | Staigāšanas rāmji bez riteņiem, ar nekustīgu rāmi | Īpašumā | 3 |  |
| 82. | 33141720–3 | 12 06 03 | Staigāšanas rāmji bez riteņiem, ar kustīgu rāmi | Īpašumā | 3 |  |
| 83. | 33141720–3 | 12 06 06 | Rollatori ar diviem riteņiem bez sēdekļa | Patapinājumā | 3 |  |
| 84. | 33141720–3 | 12 06 06 | Rollatori ar diviem riteņiem bez sēdekļa bērniem | Patapinājumā | 2 |  |
| 85. | 33141720–3 | 12 06 06 | Rollatori ar diviem riteņiem ar sēdekli | Patapinājumā | 3 |  |
| 86. | 33141720–3 | 12 06 06 | Rollatori ar trijiem riteņiem | Patapinājumā | 3 |  |
| 87. | 33141720–3 | 12 06 06 | Rollatori ar četriem riteņiem | Patapinājumā | 3 |  |
| 88. | 33141720–3 | 12 06 06 | Rollatori ar četriem riteņiem (ar apakšdelma balstiem) | Patapinājumā | 3 |  |
| 89. | 33141720–3 | 12 06 06 | Rollatori ar četriem riteņiem bērniem | Patapinājumā | 2 |  |
| 90. | 33141720–3 | 12 06 06 | Rollatori ar četriem riteņiem bērniem (ar virziena maiņu) | Patapinājumā | 2 |  |
| 91. | 33141720–3 | 12 06 06 | Rollatori ar četriem riteņiem (ar vieglāku svaru) | Patapinājumā | 3 |  |
| 92. | 33141720–3 | 12 06 09 | Pārvietošanās krēsli pieaugušajiem | Patapinājumā | 4 |  |
| 93. | 33141720–3 | 12 06 09 | Pārvietošanās krēsli ar fiksācijas jostām bērniem | Patapinājumā | 4 |  |
| 94. | 33141720–3 | 12 06 09 | Pārvietošanās krēsli ar fiksācijas riņķi bērniem | Patapinājumā | 4 |  |
| 95. | 33141720–3 | 12 06 09 | Pārvietošanās krēsli bērniem (aktivitāšu) | Patapinājumā | 5 |  |
| 96. | 33141720–3 | 12 06 12 | Pārvietošanās galdi pieaugušajiem | Patapinājumā | 4 |  |
| 97. | 33141720–3 | 12 06 12 | Pārvietošanās galdi bērniem | Patapinājumā | 3 |  |
| 98. | 33141720–3 | 12 06 12 | Pārvietošanās galdi bērniem (daudzfunkcionālie) | Patapinājumā | 4 |  |
| 99. | 33141720–3 | 12 18 09 | Ar labo roku minami trīsriteņi | Patapinājumā | 3 |  |
| 100. | 33141720–3 | 12 18 09 | Ar kreiso roku minami trīsriteņi | Patapinājumā | 3 |  |
| 101. | 33141720–3 | 12 18 09 | Ar abām rokām minami trīsriteņi | Patapinājumā | 3 |  |
| 102. | 33141720–3 | 12 18 09 | Ar abām rokām minami trīsriteņi, kuriem ir vairāki pārnesumi | Patapinājumā | 3 |  |
| 103. | 33193120–6 | 12 22 18 | Manuālie pavadoņa vadāmi riteņkrēsli pieaugušajiem | Patapinājumā | 3 |  |
| 104. | 33193120–6 | 12 22 18 | Manuālie pavadoņa vadāmi riteņkrēsli bērniem (ar papildaprīkojumu) | Patapinājumā | 3 |  |
| 105. | 33193120–6 | 12 22 18 | Manuālie pavadoņa vadāmi riteņkrēsli bērniem | Patapinājumā | 2 |  |
| 106. | 33193120–6 | 12 22 18 | Manuālie pavadoņa vadāmi riteņkrēsli bērniem (ar maināmu muguras leņķi) | Patapinājumā | 2 |  |
| 107. | 33193120–6 | 12 22 18 | Manuālie pavadoņa vadāmi riteņkrēsli bērniem (ar pavadoņa darbināmām bremzēm) | Patapinājumā | 4 |  |
| 108. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem (bāzes modelis) | Patapinājumā | 3 |  |
| 109. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem, ar X veida rāmi (ar spilvenu, ar sānu–roku balstiem, ar pretapgāšanās riteņiem) | Patapinājumā | 3 |  |
| 110. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem, ar X veida rāmi (ar spilvenu, ar roku balstiem, ar pretapgāšanās riteņiem, ar pretslīdes stīpām) | Patapinājumā | 3 |  |
| 111. | 33193120–6 | 12 22 03 | Bimanuālie riteņkrēsli ar mugurējo piedziņu pie­augušajiem, ar nesalokāmu rāmi (ar roku balstiem, stumšanas rokturiem, ar pretapgāšanās riteņiem, ar spilvenu) | Patapinājumā | 4 |  |
| 112. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem, ar nesalokāmu rāmi (ar roku balstiem, ar spilvenu) | Patapinājumā | 4 |  |
| 113. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem, ar nesalokāmu rāmi (ar roku balstiem, stumšanas rokturiem, ar pretapgāšanās riteņiem, ar pretslīdes stīpām, ar spilvenu, ar spieķu aizsargu) | Patapinājumā | 4 |  |
| 114. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem, ar nesalokāmu rāmi (ar roku balstiem, stumšanas rokturiem, ar pretapgāšanās riteņiem, ar dalītiem kāju balstiem, ar bremzi, ko darbina ar vienu roku, ar spilvenu) | Patapinājumā | 4 |  |
| 115. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem (ar polsterētu muguras balstu un sēdvirsmu, kuri ir regulējami noteiktā leņķī) | Patapinājumā | 4 |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 116. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem (sportam) | | Patapinājumā | 4 | | Personām, kuras regulāri nodarbojas ar kādu sporta veidu, un to apliecina Latvijas Paralimpiskā komiteja |
| 117. | 33193120–6 | 12 22 03 | Bimanuālie riteņkrēsli ar mugurējo piedziņu pieaugušajiem (personām ar abu kāju amputāciju) | | Patapinājumā | 3 | |  |
| 118. | 33193120–6 | 12 22 03 | Bimanuālie riteņkrēsli ar mugurējo piedziņu bērniem | | Patapinājumā | 2 | |  |
| 119. | 33193120–6 | 12 22 03 | Bimanuālie riteņkrēsli ar mugurējo piedziņu bērniem, ar nesalokāmu rāmi | | Patapinājumā | 3 | |  |
| 120. | 33193120–6 | 12 22 03 | Bimanuālie riteņkrēsli ar mugurējo piedziņu bērniem (ar polsterētu muguras balstu un sēdvirsmu, kuri ir regulējami noteiktā leņķī) | | Patapinājumā | 4 | |  |
| 121. | 33193120–6 | 12 22 03 | Bimanuālie vertikalizācijas riteņkrēsli ar mugurējo piedziņu | | Patapinājumā | 6 | |  |
| 122. | 33193120–6 | 12 22 06 | Bimanuālie riteņkrēsli ar sviras piedziņu | | Patapinājumā | 3 | |  |
| 123. | 33193120–6 | 12 22 09 | No vienas puses vadāmi riteņkrēsli bez piedziņas. Riteņkrēsli, kurus vada ar vienu roku | | Patapinājumā | 3 | |  |
| 124. | 33193121–3 | 12 23 03 | Elektriskie riteņkrēsli ar rokas vadību | | Patapinājumā | 6 | | Akumulatoru nomaiņa neietilpst garantijas un pēcgarantijas remontā |
| 125. | 33196200–2 | 12 31 03 | Slīddēlis | | Īpašumā | 2 | | Funkcionālā speciālista atzinums |
|  |  | 15 | Palīglīdzekļi mājsaimniecībai | | | | | |
| 126. | 33196200–2 | 15 03 06 | Palīglīdzekļi produktu griešanai, smalcināšanai, sadalīšanai | | Īpašumā | 5 | | Funkcionālā speciālista atzinums |
| 127. | 39221200–9 | 15 09 13 | Galda piederumi | | Īpašumā | 5 | |
|  |  | 18 | Palīglīdzekļi mājas un citu telpu pielāgošanai | | | | | |
| 128. | 33196200–2 | 18 18 03 | Atbalsta rokturi, skrūvējami pie grīdas vai sienas | | Īpašumā | 5 | | Funkcionālā speciālista atzinums |
|  |  | 24 | Pielāgotie palīglīdzekļi | | | | | |
| 129. | 33196200–2 | 24 21 03 | Manuālās satveršanas stangas | Īpašumā | | | 2 | Funkcionālā speciālista atzinums'' |

Ministru prezidenta vietā –

labklājības ministre I.Viņķele

Izglītības un zinātnes ministrs R.Ķīlis